**UTORAK, 19.SVIBANJ**

1.**Priroda i društvo** – **Pravilna prehrana**

1. Danas ćeš učiti o pravilnoj prehrani kojom možeš očuvati svoje zdravlje.

Otvori udžbenik i promotri slike na 105. str.One prikazuju hranu koju trebaš jesti tijekom dana raspoređenu u DNEVNIM OBROCIMA.

Odgovori usmeno:

Koji se obroci izmjenjuju tijekom dana? Kako se zove prvi obrok u danu kojeg bi trebao/trebala uzeti ujutro nakon ustajanja, prije škole? Kada se doručkuje?

Ručak bi trebao sadržavati raznoliku hranu. Užina je važna i za užinu je dobro jesti voće. Večera treba biti lagana jer se naš organizam sprema na počinak.

Pročitaj glasno tekst na dnu 104. str.

* Pažljivo promotri **PIRAMIDU PRAVILNE PREHRANE** i usmeno odgovori na pitanja:

Što treba biti najviše zastupljeno u našoj prehrani? ( Gledaj odozdo prema gore.)

Čega još treba biti dosta u našim obrocima? ( Voća i povrća.)

Što trebamo jesti najmanje tijekom dana? ( Gledaj vrh piramide.)



U BILJEŽNICU PREPIŠI S PLOČE:

 **PRAVILNA PREHRANA**

HRANOM DOBIVAMO ENERGIJU ZA UČENJE, IGRU, KRETANJE...

RAZNOLIKU HRANU TREBAMO RASPOREDITI U 5 DNEVNIH OBROKA:

1. ZAJUTRAK

2. DORUČAK

3. RUČAK

4. UŽINA

5. VEČERA

Ne zaboravi: VAŽNO JE PITI DOVOLJNO TEKUĆINE!

* Riješi zadatke ***Primijeni znanje,Ponovimo***  na <https://www.e-sfera.hr/dodatni-digitalni-sadrzaji/216d0854-51e6-4e1b-b0cf-0debbf4577a3/>
* **DZ**: RB, str. 101./102.
* Do kraja tjedna pošalji mi rezultate (ako nisi) istraživanja: Rast i razvoj biljke, zadanog prije mjesec dana. Poslikaj RB i svoju biljku graha. Rad će biti ocijenjen.

2.**Hrvatski jezik** – ***Povrće*,** *Gordana Glibo* – P, str.64.

1. Je li ti se svidjela priča o kućnom duhu Knerdi? Nadam se da ti nije bio težak zadatak naučiti je lijepo izražajno čitati, što znači čitati poštujući rečenične znakove. Sada pokaži svome odraslom pomagaču kako čitaš tu priču, a on će ti reći kakvo je tvoje čitanje.

2. Nadam se da je s čitanjem bilo sve u redu i da je tvoj slušatelj bio zadovoljan.

A sada mi odgovori: Voliš li jesti povrće? Koje ti je povrće najdraže? Poigraj se i složi riječi kojima su imenovane različite vrste povrća na <https://wordwall.net/hr/resource/1248613/povr%C4%87e>

2. Otvori **P, str. 64**. i pročitaj 2 do 3 puta pjesmu ***Povrće***, Gordane Glibo.

3. Riješi zadatke na **65. str**.

4. Provjeri jesi li i koliko razumio pjesmu. Odigraj **KVIZ** u **Zabavnom kutku** e- sfere, na <https://www.e-sfera.hr/dodatni-digitalni-sadrzaji/eb2a221e-27c5-4299-a26e-98c234614261/>

5. U pisanku zapiši:

GORDANA GLIBO:

 POVRĆE

PJESMA JE VESELA I ŠALJIVA.

Nacrtaj povrće koje se spominje u pjesmi. Oboji ga.

* **DZ**: Uvježbaj čitati pjesmu.

Ako želiš na <https://wordwall.net/hr/resource/1658726/povr%C4%87e> odigraj ***Udari krticu*** i ponovi znanje o povrću.

3. **Engleski jezik** – Riješi zadatke koje zadaje učiteljica Barbara.

4. **Glazbena kultura** – **GLAZBALA – Istraživački rad**

1. Na početku otpjevaj pjesmu ***Abeceda*** uz matricu na <https://www.e-sfera.hr/dodatni-digitalni-sadrzaji/a9f4043f-c288-473e-98f8-b3b8968ccd03/>

2. U „Školi na Trećem“ do sada si mogao/la upoznati različite goste glazbenike i njihova glazbala ili instrumente.

Tvoj je zadatak:

1. Odabrati jedno glazbalo ( instrument ) o kojem ćeš napraviti malo istraživanje.
2. Nacrtaj taj instrument i napiši u nekoliko rečenica što si doznao/ doznala o njemu.

Zadatak napravi u pisanku za HJ.

Na poveznici : [**http://djecja.tv/?page\_id=8481**](http://djecja.tv/?page_id=8481) možeš doznati više o različitim **glazbenim instrumentima.**

* **Pošalji mi svoj rad. Za ovaj zadatak imaš vremena tjedan dana, do utorka , 26.svibnja. Rad ću ocijeniti.**

5.**INA** – Mali kreativci 1 – zadatak se nalazi u dokumentu - Mali kreativci 1 – 19. svibanj - utorak